CELEX: 32022D0492
Language: mt
Date: 2022-03-24 00:00:00
Title: Deċiżjoni tal-Kunsill Ewropew (UE) 2022/492 tal-24 ta’ Marzu 2022 li teleġġi l-President tal-Kunsill Ewropew

28.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 100/54
               
            
         DEĊIŻJONI TAL-KUNSILL EWROPEW (UE) 2022/492
         tal-24 ta’ Marzu 2022
         li teleġġi l-President tal-Kunsill Ewropew
         IL-KUNSILL EWROPEW,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 15(5) tiegħu,
         Billi:
         
                     (1)
                  
                  
                     Fit-2 ta’ Lulju 2019, bid-Deċiżjoni tal-Kunsill Ewropew (UE) 2019/1135 (1), is-Sur Charles MICHEL ġie elett President tal-Kunsill Ewropew għall-perijodu mill-1 ta’ Diċembru 2019 sal-31 ta’ Mejju 2022.
                  
               
                     (2)
                  
                  
                     F’konformità mat-Trattat dwar l-Unjoni Ewropea, il-persuna fil-kariga ta’ President tal-Kunsill Ewropew tista’ tiġi rieletta darba,
                  
               ADOTTA DIN ID-DEĊIŻJONI:
         
            Artikolu 1
            Is-Sur Charles MICHEL huwa b’dan rielett President tal-Kunsill Ewropew għall-perijodu mill-1 ta’ Ġunju 2022 sat-30 ta’ Novembru 2024.
         
         
            Artikolu 2
            Din id-Deċiżjoni għandha tiġi nnotifikata lis-Sur Charles MICHEL mis-Segretarju-Ġenerali tal-Kunsill.
         
         
            Artikolu 3
            Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-24 ta’ Marzu 2022.
            
               
                  Għall-Kunsill
               
               
                  Il-President
               
               C. MICHEL
            
         
         
            (1)  Id-Deċiżjoni tal-Kunsill Ewropew (UE) 2019/1135 tat-2 ta’ Lulju 2019 li teleġġi l-President tal-Kunsill Ewropew (ĠU L 179 I, 3.7.2019, p. 1).